På udebane vandt AaB Ishockey med 3-2 over Herlev efter 3-0 føring efter de to første perioder. I Rødovre var Frederikshavn på besøg hos topholdet Rødovre. Frederikshavn førte med 1-0 efter 1. periode, men topholdet vandt de sidste to perioder med 3-0 og dermed matchen 3-1. Frederikshavn dumpede igen udenfor de otte hold, som går videre til slutspillet, idet Esbjerg vandt den vigtige kamp mod Totempo HvIK med 7-5. Det betyder, at Frederikshavn skal vinde den sidste kamp på fredag hjemme mod SønderjyskE, mens Esbjerg samtidig skal tabe i Aalborg til AaB, hvis Frederikshavn skal med i slutspillet.

Opsummering:
AaB var tæt på at sætte en 3-0 føring over styr igen, men holdet holdt stand mod bundholdet Herlev.